![file:///C:/Users/katja/AppData/Local/Microsoft/Windows/Temporary%20Internet%20Files/Content.IE5/KYXLEGTE/JESENSKA-2020-naslovnice-obrazci-300px-MP[1].jpg]()

**RAZISKOVANJE JE ZABAVNO**  

**Z edino izvirno naravoslovno revijo Moj planet šolar spoznava sebe in svet. Spodbuja ga k radovednemu in samostojnemu raziskovanju ter razmišljanju. Je tudi mednarodno priznan vir poljudnoznanstvenih besedil, ki jih ustvarjajo ugledni slovenski avtorji, strokovnjaki z različnih področij. Revijo bogatijo vrhunske fotografije in ilustracije. Primarni cilj na dolgi rok je ohranjanje narave in ljubezni do vseh živih bitij ob sprejemanju odgovornosti. To pomeni, da smo povezani, soodvisni in da imajo naša dejanja posledice … celo usodne.**

**Novosti v šolskem letu 2020/21**

Del revije bomo skrbno pripravili za mlajše bralce, saj se delež otrok, starih med 8 in 9 let povečuje. Veliko pozornosti bomo namenili živalim in rastlinam ter ohranjanju našega planeta Zemlja. Vemo, da ga je človek obremenil v zadnjih desetletji bolj kot v vseh tisočletjih skupaj. Jeseni bomo razpisali nagradni natečaj za naj fotografijo, tri bomo tudi nagradili in objavili v reviji. Vse močnejši in glasnejši in z vse več sledilci smo tudi na Facebooku, vstopamo pa tudi na Instagram.

**Zakaj imajo šolarji in učitelji radi revijo Moj planet in kaj vse jim ponuja?**

* Najbolj priljubljeni rubriki sta **dr. Vetko**, kjer veterinarka predano odgovarja na vprašanja otrok in **Zakaj? Kako?**, kjer glede na vprašanje, ki ga postavi otrok, poiščemo strokovnjake. Nanja z vso resnostjo odgovarjajo kinolog, biolog, astronom, fizik itd.
* Revija je za učitelje izjemno kakovosten **vir neumetnostnih besedil**, za učence pa dragocen **vir za izdelovanje plakatov, pripravo govornih nastopov in seminarskih nalog**.
* V vsaki številki boste v rubriki **Ta mesec** dobili uporabne namige za opazovanje in raziskovanje narave, ki jih skrbno pripravlja doktorica biologinje.
* Izjemno praktičnih in jasnih napotkov za **poskuse** bodo poleg učencev veseli tudi učitelji naravoslovja, fizike, kemije in biologije.
* Moj planet vabi tudi na ogled naravnih in kulturnih **biserov Slovenije**.
* Revija nas popelje tudi v tuje dežele in različne kulture.
* Revija Moj planet podpira najrazličnejše interesne dejavnosti. Redno objavlja prispevke o **vesolju**, zato jo lahko uporabljajo mentorji astronomskih krožkov in učitelji izbirnih predmetov s tega področja.
* V reviji so vedno tudi priljubljeni **kvizi, naloge, križanke** in **nagradna vprašanja**, s katerimi bralci krepijo znanje, se preizkušajo, obenem pa se potegujejo za privlačne nagrade.
* V **Aljinem kotičku** v sodelovanju z Društvom za zaščito živali bralci izvedo veliko o odgovornem in zrelem odnosu do živali ter o ravnanju z njimi.
* Spremljajte nas tudi na [**www.facebook.com/RevijaMojPlanet**](http://www.facebook.com/RevijaMojPlanet)**,** kjer najdete veliko nagradnih vprašanj in koristnih informacij.
* Revija Moj planet osvešča otroke in odrasle, spodbuja k razmišljanju in delovanju.
* Letos bomo objavili dva nagradna razpisa – prvi bo jeseni za naj fotografijo, drugi pa pozimi za naj strip.